37.10 REGOLAMENTI TAD-DWANA DWAR KONTROLLI FL-AJRUPORT L-AVVIŻ LEGALI 42 ta’ l-1994, kif emendat bl-Avviż Legali 407 ta’ l-2007. L-AVVIŻ LEGALI 42 ta’ l-1994, kif emendat bl-Avviż Legali 407 ta’ l-2007. 1. It-titolu ta’ dawn ir-regolamenti hu Regolamenti tad-Dwana dwar Kontrolli fl-Ajruport. 2. Għall-finijiet ta’ dawn ir-regolamenti, kemm-il darba r-rabta tal-kliem ma teħtieġx xort’oħra- "ajruplan" tfisser kull inġenji ta’ l-ajru li jtir, jew li hu maħsub mill-operatur li jtir, sabiex jagħmel xogħol fl-ajru; " ajruport" u "ajruport tad-Dwana " jfissru dik l-area indikata fejn jaslu u jitilqu l-ajruplani, persuni, oġġetti u va liġġa, inkluż il-bini u t-tined kollha magħluqa ġewwa r-reċint perimetrali; " approvat " tfisser approvat mill-Ministru; "ekwipaġġ " tinkludi kull persuna li jkollha xi servizz x’taqdif uqajruplan; " kmandant " tfisser il-persuna li jkollha jew li tieħu l-inkarigu jew kmand ta’ ajruplan; "Kontrullur " tfisser il-Kontrullur tad-Dwana; " Ministru " tfisser il-Ministru responsabbli għad-Dwana; " uffiċjal " tfisser uffiċjal tad-Dwana; " uffiċjal inkarigat " tfisser l-uffiċjal xieraq tad-Dwana fl-ajruport; "stazzjon ta’ eżami " tfisser parti minn, jew post jew spazju fl-ajruport tad-Dwana approvata bħala stazzjon ta’ eżami. 3. Wasla minn barra minn Malta. Mallija sal ajruplan minn barra minn Malta, il-kmandant għandu minnufih jagħti lill-uffiċjal inkarigat- (i) id-dokumenti li jikkostitwixxu l-ispedizzjoni ta’ l-ajruplan mill-ajruport li jkun ħalla l-aħħar u, jekk ikun hekk meħtieġ mill-uffiċjal, il-logbook tal-vjaġġ li jappartieni lill-ajruplan; (ii) manifest f’żewġ kopji iżda oriġinali fil-formula approvata ta’ l-oġġetti abbord ta’ l-ajruplan; (iii) manifest tal-passiġġieri f’formula approvata li jkun fih l-ismijiet tal-passiġġieri kollha li jkunu qed jinġarru fuq l-ajruplan u l-postijiet minn fejn imbarkaw u d-destinazzjoni tagħhom. 4. Importazzjoni ta’ oġġetti. (1) Ebda persuna li timporta jew iddaħħal, jew li jkollha x’taqsam f’li jiġu importati jew imdaħħlin, xi oġġetti f’Malta fuq xi ajruplan, ma għandha, mingħajr il-permess speċjali bil-miktub tal-Kontrull u r- (a) tħott l-oġġetti jew tħalli li l-istess oġġetti jinħattu mill-ajruplan li fuqu jkunu ġew importati ħlief fistazzjon ta’ eżami, jew qabel ma jkun ingħata r-rapport imsemmi fil-paragrafu (ii) tar-regolament 3 u jkun inkiseb il-kunsens ta’ l-uffiċjal inkarigat biex jinħattu, jew (b) tneħħi l-oġġetti minn stazzjon ta’ eżami mingħajr l-awtorità ta’ l-uffiċjal inkarigat, ħlief skond il-permess speċjali mogħti mill-Kontrulluru skond il-kundizzjonijiet ta’ dak il-permess. (2) L-importatur ta’ xi oġġetti li l-konsenja tagħhom ma tkunx ġiet permessa mill-uffiċjal inkarigat għandu jiddepożita dawk l-oġġetti f’tindaapprovata ta’ merkanzija intransit fl-ajruport li fih ikunu ġew importati, u, għall-finijiet tal-liġijiet dwar id-Dwana, kull oġġetthekk depożitat għandu, sa meta dan ikun ġie dikjarat skond dawk il-liġijiet, jitqies li jkun oġġett li għadu abbord ta’ l-ajruplan li jkun importah. (3) Ebda persuna ma għandha, mingħajr il-permess ta’ l-uffiċjal inkarigat, tneħħi xi oġġetti mit-tinda ta’ merkanzija intransit. (4) L-oġġetti importati għandhom jinġarru mill-ajruplan li fuqu jkunu ġew importati għall-istazzjon ta’ eżami mingħajr dewmien u b’dak il-mod li l-Kontrullur, minn żmien għal żmien, jordna. 5. Tluq għal barra minn Malta. (1) Qabel ma l-ajruplan ji tlaq għal post barra minn Malta, il-kmandant għandu jagħti lill-uffiċjal inkarigat dawn id-dokumenti li ġejjin: (a) avviż tat-tluq u applikazzjoni għall-ispedizzjoni f’żewġ kopji iżda oriġinali fil-formula approvata; (b) manifest f’żewġ oriġinali fil-formula approvata ta’ l-oġġetti abbord l-ajruplan; (ċ) manifest tal-passiġġieri f’formula approvata li jkun fih l-ismijiet tal-passiġġieri kollha li jkunu qed jinġarru fuq l-ajruplan u l-postijiet tagħhom ta’ imbarkazzjoni u destinazzjoni, u l-imsemmija dokumenti, meta ffirmati mill-imsemmi uffiċjal, għandhom, għall-fini tal-liġijiet li għandhom x’jaqsmu mad-Dwana, jkunu l-karti ta’ spedizzjoni u l-awtorità biex l-ajruplan jipproċedi minn dak l-ajruport. (2) Il-kmandant ta’ ajruplan li jkun ser jitlaq għal post barra minn Malta ma għandux jippermetti li jiġu mgħobbija jew li jittieħdu abbord ta’ l-ajruplan xi oġġetti, provvisti jew passiġġieri qabel ma jkunta lill-uffiċjal inkarigat avviż tat-tluq u applikazzjoni għall-karti ta’ spedizzjoni skond il-paragrafu (a)) tas-sub-regolament (1) ta’ dan ir-regolament. (3) L-esportatur ta’ kull oġġett għall-esportazzjoni fuq ajruplan għandu jagħti lill-uffiċjal inkarigat tad-Dwana fl-ajruport li minnu dak l-ajruplan ikun ingħata l-karti ta’ spedizzjoni għad-destinazzjoni barranija tiegħu, dikjarazzjoni fil-formula preskritta mill-Kontrulluru għandu jiddikjara sewwa fuq dik il-formula l-parti kolaritajiet meħtieġa minnha; u dik il-formula, meta ffirmata mill-uffiċjal inkarigat tad-Dwana, tkun id-dokument ta’ spedizzjoni u l-awtorità għall-esportazzjoni ta’ dawk l-oġġetti. (4) Ebda persuna fuq ajruplan li jkun ser jitlaq minn Malta ma għandha ġġorr jew tippermetti li jinġarru fuq l-ajru plan xi oġġetti li l-esportazzjoni tagħhom hija projbita b’xi liġi li tkun isseħħ f’Malta f’dak iż-żmien. 6. Ebda persuna ma għandha, mingħajr il-permess ta’ l-uffiċjal inkarigat, tħott minn fuq xi ajruplan xi oġġetti mgħobbija fuq u li jkunu ġew liberati għall-esportazzjoni. 7. Spezzjon, records, eċċ. (1) Uffiċjal tad-Dwana jista’ f’kull żmien jidħol u jispezzjonal-ajruport u l-bini u l-oġġetti kollha fih. (2) Il-kmandant ta’ ajruplan għandu f’kull ħin jippermetti lil uffiċjal tad-Dwana li jitla’ abbord ta’ l-ajruplan u jispezzjonal-ajruplan u kull oġġett mgħobbi fuqu u d-dokumenti kollha li jkollhom x’jaqsmu ma’ l-ajruplan jew ma’ l-oġġetti jew persuni li jkunu qed jinġarru fuqu u l-uffiċjal għandu d-dritt ta’ aċċess f’kull ħin għal kull post li għalih huwa jeħtieġ l-aċċess għall-fini ta’ dik l-ispezzjoni. (3) Ajruplan ma għandux jidħol jew jitlaq minn Malta b’post sigriet jew moħbiadattat biex fih jinħeba xi oġġetti. 8. Dokumenti. Il-kmandant ta’ ajruplan għandu jiddikjara f’kull dokument meħtieġ b’dawn ir-Regolamenti li jkunu ngħataw il-partikolaritajiet kollha u sewwa skond il-ħtiġiet speċifikati f’dak id-dokument. 9. Kull dmir impost fuq il-kmandant ta’ ajruplan b’dawn ir-Regolamenti jista’ jiġi esegwit f’ismu minn aġent awtorizzat li jkun persuna responsabbli li tirrappreżenta lis-sid jew operatur ta’ l-ajruplan, kif awtorizzat. 10. Modifiki mill-Ministru. Sa fejn ikun meħtieġ minħabba ċ-ċirkostanzi ta’ xikaż speċjali jew klassi ta’ każ, il-Ministru jista’ jimmodifika l-applikazzjoni ta’ kull ħaġa f’dawn ir-Regolamenti, taħt dawk il-kundizzjonijiet li huwa jordna. 11. (1) Id-disposizzjonijiet ta’ l-Ordinanza tad-Dwana u tar-regolamenti magħmula taħtha, u ta’ l-Att dwar id-Dazji ta’ Importazzjoni, sa fejn dawn ikunu applikabbli, għandhom japplikaw għal ajruplani u għall-oġġetti, valiġġa u persuni li jinġarru fuqhom jew żbarkati minnhom bħal ma japplikaw għall-bastimenti u għall-oġġetti, valiġġa u persuni li jinġarru fuq bastimenti jew żbarkati minnhom. (2) Il-Kontrullur jista’ jimmodifika l-formula ta’ kull dokument preskritt bl-Atti, Ordinanzi u regolamenti ta’ hawn fuq sabiex dik il-formula tkun tapplika għall-ajruplani jew għall-oġġetti li jinġarru fuqhom. (3) Kap. 337. Kap. 37. Kap. 337. Kap. 37. Dawn ir-regolamenti b’ebda mod ma jolqtuxi proċedimenti diġà meħuda qabel il-bidu fis-seħħ tagħhom sa fejn dawk il-proċedimenti kienu jaqgħu direttament taħt l-Att dwar id-Dazji ta’ Importazzjoni u l-Ordinanza tad-Dwana. 12. Pieni. Emendat: A.L.407 ta’ l-2007. Kap. 37. Kull persuna li tikser jew tonqos li tosserva xi wieħed minn dawn ir-Regolament iteħel, meta tinsab ħatja, multa ta’ mhux iżjed minn erba’ mija u ħamsa u sittineurou sebgħa utmeninċenteż mu (465.87), kemm-il darba dik il-kontravvenzjoni, jekk issir f’xi post ieħor barra l-ajruport, ma tkunx suġġetta għal piena ogħla skond l-Ordinanza tad-Dwana, f’liema każ għandha tapplika l-ogħla piena.